वार्षिक संगीतमाला की आठवीं और सातवीं पॉयदान के गीत को सुनाने की बजाए आज आपको सीधे लिए चलते हैं छठी पॉयदान के गीत की तरफ़। आप भी सोचे रहे होंगे कि ये क्या बात हुई पर क्या कहें हुजूर संत वैलेंटाइन ने मुझे आज के दिन इस गीत के आलावा किसी और गीत के बारे में लिखने की सख़्त ताकीद कर दी है। दिल तो पहले ही उनके खेमे में था और अब तो दिमाग भी संत वैलेंटाइन का कोपभाजन नहीं बनना चाहता। तो आइए जानते हैं कि ऐसा क्या है छठी पॉयदान के गीत में जो मुझे वार्षिक संगीतमाला का क्रम तोड़ने पर मजबूर कर रहा है?